CELEX: 62017TN0258
Language: sl
Date: 2017-05-03 00:00:00
Title: Zadeva T-258/17: Tožba, vložena 3. maja 2017 – Arbuzov/Svet

3.7.2017   
            
            
               SL
            
            
               Uradni list Evropske unije
            
            
               C 213/35
            
         Tožba, vložena 3. maja 2017 – Arbuzov/Svet
   (Zadeva T-258/17)
   (2017/C 213/47)
   Jezik postopka: češčina
   
      Stranki
   
   
      Tožeča stranka: Sergej Arbuzov (Kijev, Ukrajina) (zastopnik: M. Mleziva, odvetnik)
   
      Tožena stranka: Svet Evropske unije
   
      Predlogi
   
   
               —
            
            
               Sklep Sveta (SZVP) 2017/381 z dne 3. marca 2017 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini naj se v delu, v katerem se nanaša na Sergeja Arbuzova, razglasi za ničen;
            
         
               —
            
            
               Svetu Evropske unije naj se naloži plačilo lastnih stroškov in stroškov, ki so nastali Sergeju Arbuzovu.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja dva tožbena razloga.
   
               1.
            
            
               Prvi tožbeni razlog: kršitev pravice do dobrega upravljanja
               
                           —
                        
                        
                           Tožeča stranka svojo tožbo med drugim opera na to, da Svet Evropske unije pri sprejetju Sklepa (SZVP) 2017/381 z dne 3. marca 2017 ni ravnal s potrebno skrbnostjo, saj pred sprejetjem izpodbijanega sklepa ni obravnaval trditev tožeče stranke in dokazov, ki jih je predložila v podporo zadevi, temveč je ravnal predvsem na podlagi kratkega povzetka ukrajinskega urada generalnega javnega tožilca, ne da bi zahteval dodatne informacije o napredovanju preiskave v Ukrajini.
                        
                     
         
               2.
            
            
               Drugi tožbeni razlog: kršitev pravice tožeče stranke do lastnine
               
                           —
                        
                        
                           Tožeča stranka v zvezi s tem navaja, da so omejitve, sprejete proti njemu, nesorazmerne in nepotrebne ter kršijo jamstva mednarodnopravnega varstva njegove pravice do lastnine.